techiaith/cofnodycynulliad_en-cy huggingface dataset:
English: In Scotland last December, just 10 per cent had to wait more than four hours. In England, it was significantly worse, with 24 per cent waiting more than four hours, but in Wales it was worse still. Our figure was 28 per cent. It is significant that colleagues of yours - Labour MPs at Westminster - consider the waiting times statistics for England in A&E so bad they have called for an independent inquiry. Given that the figures for Wales are even worse than in England, will you join with Jon Ashworth, Labour's shadow health Secretary at Westminster, and demand that an independent inquiry should be held in Wales as well? Would it not be hypocritical to fail to hold yourself to the same standard to which you are holding the British Government in opposition here at home in Wales, where the Government is you?
Welsh: Yn yr Alban fis Rhagfyr diwethaf, 10 y cant yn unig y bu'n rhaid iddyn nhw aros mwy na phedair awr. Yn Lloegr, roedd yn waeth o lawer, gyda 24 y cant yn aros mwy na phedair awr, ond yng Nghymru roedd yn waeth eto. 28 y cant oedd ein ffigur ni. Mae'n arwyddocaol bod cydweithwyr i chi - ASau Llafur yn San Steffan - o'r farn bod yr ystadegau amseroedd aros ar gyfer Lloegr mewn adrannau damweiniau ac achosion brys mor wael fel eu bod nhw wedi galw am ymchwiliad annibynnol. O ystyried bod y ffigurau ar gyfer Cymru hyd yn oed yn waeth nag yn Lloegr, a wnewch chi ymuno â Jon Ashworth, Ysgrifennydd iechyd yr wrthblaid Lafur yn San Steffan, a mynnu bod ymchwiliad annibynnol yn cael ei gynnal yng Nghymru hefyd? Oni fyddai'n rhagrithiol i fethu â dwyn eich hun i gadw'r un safon ac yr ydych chi'n dwyn Llywodraeth Prydain iddo sef yr wrthblaid yn y fan yma gartref yng Nghymru, lle mai chi yw'r Llywodraeth?
English: I go back to some figures that I have in front of me. In January 2019, 14 of 24 emergency care facilities reported an improvement on January 2018, or the same level of performance. That includes seven of our 13 major emergency departments. Four of the seven health boards reported better performance in January 2019 compared with January 2018. I think we have to accept that the majority of people who access A&E are seen within the time, are receiving the best treatment. Some don't, and those are the people that we need to continue to support.
Welsh: Dychwelaf at rai o'r ffigurau sydd gen i o'm blaen. Ym mis Ionawr 2019, adroddodd 14 o 24 cyfleuster gofal brys welliant o fis Ionawr 2018, neu'r un lefel o berfformiad. Mae hynny'n cynnwys saith o'n 13 o brif adrannau achosion brys. Nododd pedwar o'r saith bwrdd iechyd well perfformiad ym mis Ionawr 2019 o'i gymharu â mis Ionawr 2018. Rwy'n credu bod yn rhaid i ni dderbyn bod y rhan fwyaf o bobl sy'n defnyddio adrannau damweiniau ac achosion brys yn cael eu gweld o fewn yr amser, yn cael y driniaeth orau. Mae rhai nad ydynt, a nhw yw'r bobl y mae angen i ni barhau i'w cefnogi.
English: Leader of the Opposition, Paul Davies.
Welsh: Arweinydd yr Wrthblaid, Paul Davies.
English: Sorry, could you repeat that?
Welsh: Mae'n ddrwg gen i, a allwch chi ailadrodd hynna?
English: What plans are in place in Wales to fund the recovery of substance misusers in residential treatment?
Welsh: Pa gynlluniau sydd ar waith yng Nghymru i ariannu gwellhad pobl sy'n camddefnyddio sylweddau sy'n derbyn triniaeth breswyl?
English: I'm sorry; I don't have those details to hand.
Welsh: Mae'n ddrwg gen i; nid yw'r manylion hynny gen i wrth law.
English: Well, let me give the Minister some figures, because figures from last year show that only a shockingly small percentage - 13.5 per cent - of substance misusers who underwent treatment on the NHS were substance-free by the end of their course. Now, my visit to the excellent Brynawel rehab centre recently, the only centre of its kind in the country, showed me how desperately help is needed for some of the most vulnerable in our society from centres like this. Just last month, the Minister for Health and Social Services dismissed calls to address the need for residential care here in Wales, but despite pledging to ring-fence £50 million for health boards to back substance misuse services, centres similar to Brynawel have closed across the country. And, when tackled on the subject last month by a member of your own party, the Minister failed to commit to support what he described as merely a 'useful facility'. Can you therefore clarify here today, Minister, what specific resources are going to be available from the Welsh Government in the coming years to provide specialist residential care to help those in need to get their lives back, given that money has been ring-fenced for substance misuse services?
Welsh: Wel, gadewch i mi roi rhai ffigurau i'r Gweinidog, oherwydd mae ffigurau o'r llynedd yn dangos mai dim ond canran frawychus o fach - 13.5 y cant - o bobl sy'n camddefnyddio sylweddau a gafodd driniaeth gan y GIG oedd yn rhydd o sylweddau erbyn diwedd eu cwrs. Nawr, dangosodd fy ymweliad i â chanolfan adsefydlu ragorol Brynawel, yr unig ganolfan o'i math yn y wlad, i mi yn ddiweddar pa mor ddybryd y mae angen cymorth i rai o'r bobl fwyaf agored i niwed yn ein cymdeithas gan ganolfannau fel hyn. Dim ond y mis diwethaf, gwrthododd y Gweinidog Iechyd a Gwasanaethau Cymdeithasol alwadau i roi sylw i'r angen am ofal preswyl yma yng Nghymru, ond er gwaethaf yr addewid i neilltuo £50 miliwn i fyrddau iechyd i gynorthwyo gwasanaethau camddefnyddio sylweddau, mae canolfannau tebyg i Frynawel wedi cau ar draws y wlad. A, phan gafodd ei holi ar y pwnc y mis diwethaf gan aelod o'ch plaid eich hun, methodd y Gweinidog ag ymrwymo i gynorthwyo'r hyn a ddisgrifiwyd ganddo fel dim ond 'cyfleuster defnyddiol'. A allwch chi egluro yma heddiw felly, Gweinidog, pa adnoddau penodol sy'n mynd i fod ar gael gan Lywodraeth Cymru yn y blynyddoedd i ddod i ddarparu gofal preswyl arbenigol i helpu'r rhai mewn angen i gael eu bywydau yn ôl, o gofio bod arian wedi ei neilltuo ar gyfer gwasanaethau camddefnyddio sylweddau?
English: Thank you. I too have attended Brynawel residential centre; I think it was with Huw Irranca-Davies's predecessor, Janice Gregory. I'm very well aware of the excellent work that is done there. I don't think the Minister for Health and Social Services dismissed the matter in the way that you addressed and certainly the funding - . You will be aware that we've increased our funding significantly for health and social services by nearly £0.5 billion in 2019-20, and that's an increase of around 7 per cent. And then health boards can obviously use that funding in the way that they wish.
Welsh: Diolch. Rwyf innau hefyd wedi bod yng nghanolfan breswyl Brynawel; rwy'n credu bod hynny gyda rhagflaenydd Huw Irranca-Davies, Janice Gregory. Rwy'n ymwybodol iawn o'r gwaith ardderchog sy'n cael ei wneud yno. Nid wyf i'n credu bod y Gweinidog Iechyd a Gwasanaethau Cymdeithasol wedi gwrthod y mater yn y modd a nodwyd gennych ac yn sicr mae'r cyllid - . Byddwch yn ymwybodol ein bod ni wedi cynyddu ein cyllid yn sylweddol ar gyfer iechyd a gwasanaethau cymdeithasol gan bron i £0.5 biliwn yn 2019-20, ac mae hynny'n gynnydd o tua 7 y cant. Ac yna gall byrddau iechyd ddefnyddio'r cyllid hwnnw yn y ffordd y maen nhw'n dymuno, yn amlwg.
English: Well, I would ask the Minister to check the record and check last month's debate because, unfortunately, the health Minister did dismiss calls to address this particular issue. Let me remind you as well, Minister, that previous figures have shown that half of people referred for substance misuse rehabilitation in Wales are treated in England, and at Brynawel clients wait months for a space due to high demand, often at a time when their lives are in danger and they've turned to crime as a way to gather money or even to seek shelter in prison. Not for the first time on the topic of healthcare here in Wales, we are hearing that there is a postcode lottery across the country for people in need. Healthcare Inspectorate Wales reported last year that access to services across Wales is inconsistent and limited in rural areas; people found it difficult to get the treatment they needed because of long waiting times and a lack of capacity in services. And yet hundreds - hundreds - of people die every year from substance and alcohol misuse here in Wales. Minister, what is the Government doing to stop this postcode lottery and to stop people in need being put at risk of being forgotten, just because of where they live?
Welsh: Wel, rwy'n gofyn i'r Gweinidog edrych ar y cofnod a gwirio dadl mis diwethaf oherwydd, yn anffodus, fe wnaeth y Gweinidog iechyd wrthod galwadau i fynd i'r afael â'r mater penodol hwn. Gadewch i mi eich atgoffa hefyd, Gweinidog, bod ffigurau blaenorol wedi dangos bod hanner y bobl a atgyfeiriwyd ar gyfer adsefydlu yn sgil camddefnyddio sylweddau yng Nghymru yn cael eu trin yn Lloegr, ac mae cleientiaid ym Mrynawel yn aros misoedd am le oherwydd y galw uchel, yn aml ar adeg pan fo'u bywydau mewn perygl ac maen nhw wedi troi at droseddu fel ffordd o gasglu arian neu hyd yn oed at geisio lloches yn y carchar. Nid am y tro cyntaf ar bwnc gofal iechyd yma yng Nghymru, rydym ni'n clywed bod loteri cod post yn bodoli ledled y wlad i bobl mewn angen. Dywedodd Arolygiaeth Gofal Iechyd Cymru y llynedd bod mynediad at wasanaethau ledled Cymru yn anghyson ac yn gyfyngedig mewn ardaloedd gwledig; roedd pobl yn ei chael hi'n anodd cael y driniaeth yr oedd ei hangen arnynt oherwydd amseroedd aros hir a diffyg capasiti mewn gwasanaethau. Ac eto mae cannoedd - cannoedd - o bobl yn marw bob blwyddyn oherwydd camddefnyddio sylweddau ac alcohol yma yng Nghymru. Gweinidog, beth mae'r Llywodraeth yn ei wneud i atal y loteri cod post hwn ac i atal pobl mewn angen rhag cael eu rhoi mewn perygl o gael eu hanghofio, dim ond oherwydd ble maen nhw'n byw?
English: I think it's very important that we do address postcode lotteries, and you mentioned that half the people who need support and help are treated in England. You'll be aware that there are specialist centres that we don't have in Wales and vice versa. I know, representing a border constituency, certainly it's a two-way traffic between England and Wales in many of these areas. You ask about substance misuse and also alcohol. You'll be aware that we've always said that minimum unit pricing for alcohol is part of our wider strategy and approach to reducing substance misuse and we will continue to use all available levers to reduce the harms that are caused by excessive consumption of alcohol and other substance misuse.
Welsh: Rwy'n credu ei bod hi'n bwysig iawn ein bod ni'n mynd i'r afael â loterïau cod post, a soniasoch fod hanner y bobl sydd angen cefnogaeth a chymorth yn cael eu trin yn Lloegr. Byddwch yn ymwybodol bod canolfannau arbenigol nad ydyn nhw gennym ni yng Nghymru ac i'r gwrthwyneb. Gwn, wrth gynrychioli etholaeth ar y ffin, ei bod hi'n sicr yn draffig ddwyffordd rhwng Cymru a Lloegr yn llawer o'r ardaloedd hyn. Rydych chi'n gofyn am gamddefnyddio sylweddau ac alcohol hefyd. Byddwch yn ymwybodol ein bod ni wedi dweud erioed bod isafswm pris uned ar gyfer alcohol yn rhan o'n strategaeth ehangach a'n dull o leihau camddefnydd o sylweddau a byddwn yn parhau i ddefnyddio'r holl ysgogiadau sydd ar gael i leihau'r niwed a achosir gan yfed gormod o alcohol a chamddefnyddio sylweddau eraill.
English: Diolch, Lywydd. Minister, the Welsh Government is currently working on a new scheme of payments for Welsh farmers after Brexit. Obviously, you know a good deal about this in your ministerial capacity. Now, I'm glad that you've adopted an overall tone that there are opportunities that can be taken after Brexit, but, of course, we also have to be mindful not to try and bring about unnecessary change and unnecessary volatility in a climate in which we already have a fair amount of uncertainty. There is a proposal from Welsh Government to move to a new payment system, where direct payments for farmers, as we currently know them, will disappear altogether. Now, without disagreeing with the need to develop other payment schemes, we do have to face up to the hard economic reality that, here in Wales, 80 per cent of farm incomes are derived, on average, from direct payments. Is there not a strong case that this is a valuable safety net for Welsh farmers that should be left in place at least for the foreseeable future?
Welsh: Diolch, Llywydd. Gweinidog, mae Llywodraeth Cymru wrthi'n gweithio ar gynllun newydd o daliadau i ffermwyr Cymru ar ôl Brexit. Yn amlwg, rydych chi'n gwybod llawer iawn am hyn yn eich swydd weinidogol. Nawr, rwy'n falch eich bod chi wedi mabwysiadu naws gyffredinol bod cyfleoedd y gellir eu cymryd ar ôl Brexit, ond, wrth gwrs, mae'n rhaid i ni fod yn wyliadwrus hefyd o beidio â cheisio gwneud newidiadau diangen a chreu anwadalrwydd diangen mewn sefyllfa lle mae gennym ni gryn dipyn o ansicrwydd eisoes. Ceir cynnig gan Lywodraeth Cymru i symud at system daliadau newydd, lle bydd taliadau uniongyrchol i ffermwyr, fel yr ydym ni'n eu hadnabod ar hyn o bryd, yn diflannu'n gyfan gwbl. Nawr, heb anghytuno â'r angen i ddatblygu cynlluniau talu eraill, mae'n rhaid i ni wynebu'r realiti economaidd caled bod 80 y cant o incwm ffermydd yma yng Nghymru yn deillio, ar gyfartaledd, o daliadau uniongyrchol. Onid oes dadl gref bod hyn yn rhwyd ddiogelwch gwerthfawr i ffermwyr Cymru y dylid ei gadw ar waith yn ystod y dyfodol rhagweladwy o leiaf?
English: No. I don't think the common agricultural policy does that. It certainly hasn't made our farmers more robust, more productive; it doesn't reward the active farmer either. You'll be aware that we had a lengthy consultation last summer. I've committed to bringing forward a White Paper before the summer agricultural shows, but I've been very clear that the basic payment scheme will go. It will be replaced by two other schemes, and we want everyone to work together to bring forward those schemes. But you mention - you know, 80 per cent of funding, on average, for farmers. I don't think that's something to be proud of, 80 per cent. I think it shows that CAP has not worked in the way that we would want it to.
Welsh: Nac oes. Nid wyf i'n credu bod y polisi amaethyddol cyffredin yn gwneud hynny. Yn sicr nid yw wedi gwneud ein ffermwyr yn fwy cadarn, yn fwy cynhyrchiol; nid yw'n gwobrwyo'r ffermwr gweithredol ychwaith. Byddwch yn ymwybodol ein bod ni wedi cael ymgynghoriad hir yr haf diwethaf. Rwyf i wedi ymrwymo i gyflwyno Papur Gwyn cyn sioeau amaethyddol yr haf, ond rwyf i wedi bod yn eglur iawn y bydd y cynllun taliadau sylfaenol yn diflannu. Bydd yn cael ei ddisodli gan ddau gynllun arall, ac rydym ni eisiau i bawb weithio gyda'i gilydd i gyflwyno'r cynlluniau hynny. Ond rydych chi'n sôn am - wyddoch chi, 80 y cant o gyllid, ar gyfartaledd, i ffermwyr. Nid wyf i'n credu bod hynny'n rhywbeth y dylid ymfalchïo ynddo, 80 y cant. Rwy'n credu ei fod yn dangos nad yw'r PAC wedi gweithio yn y ffordd y byddem ni wedi dymuno iddo ei wneud.
English: Yes. I certainly don't disagree with you on that point, and I did state that we do need to move away from that scheme. I'm just flagging up the possibility that, in the short term, we may need to commit to some form of direct payment as part of payments to Welsh farmers in the interim, before we develop longer term schemes. And, of course, they must be robustly modelled - [ Interruption.] They must be robustly modelled before we move to new schemes. So, clearly, if we are serious about going towards new schemes, we have to have a look at the modelling. There have been concerns about the pilot schemes that you are going to get, some of which are up and running. Now, do you think that these pilot schemes are moving quickly enough? Are they robust enough and are they in a wide enough area of Wales so that we can move ahead with your planned timetable to the new payment system?
Welsh: Ie. Yn sicr nid wyf i'n anghytuno â chi ar y pwynt hwnnw, a nodais bod angen i ni symud oddi wrth y cynllun hwnnw. Y cwbl yr wyf i'n ei wneud yw tynnu sylw at y posibilrwydd y gallai fod angen i ni, yn y tymor byr, ymrwymo i ryw fath o daliad uniongyrchol yn rhan o daliadau i ffermwyr Cymru yn y cyfamser, cyn i ni ddatblygu cynlluniau tymor hwy. Ac, wrth gwrs, mae'n rhaid iddyn nhw gael eu modelu'n drwyadl - [ Torri ar draws.] Mae'n rhaid iddyn nhw gael eu modelu'n drwyadl cyn i ni symud at gynlluniau newydd. Felly, yn amlwg, os ydym ni o ddifrif ynglŷn â mynd tuag at gynlluniau newydd, mae'n rhaid i ni edrych ar y modelu. Bu pryderon am y cynlluniau arbrofol yr ydych chi'n mynd i'w cael, ac mae rhai ohonynt yn weithredol ar hyn o bryd. Nawr, a ydych chi'n credu bod y cynlluniau arbrofol hyn yn symud yn ddigon cyflym? A ydyn nhw'n ddigon cadarn ac a ydyn nhw mewn ardal ddigon eang o Gymru fel y gallwn ni symud ymlaen â'ch amserlen arfaethedig i'r system daliadau newydd?
English: Well, the Member knows more than me, because I don't think there are any pilot schemes up and running. We are looking at which farms will do it. There'll certainly be a geographical spread; there'll be different types of farms used. I think modelling and impact assessments and those pilot schemes will be very important in forming the direction that we take, but the worst thing for the agriculture sector at the moment is the uncertainty around leaving the European Union. You will have heard the farmers' union state that to leave with a 'no deal' would be catastrophic. I also should say that all the funding at the moment comes through the European Union and I cannot get any assurance out of the UK Government that that funding will be there post 2022.
Welsh: Wel, mae'r Aelod yn gwybod mwy na fi, oherwydd nid wyf i'n credu bod unrhyw gynlluniau arbrofol yn weithredol. Rydym ni'n ystyried pa ffermydd fydd yn ei wneud. Yn sicr bydd gwasgariad daearyddol; bydd gwahanol fathau o ffermydd yn cael eu defnyddio. Rwy'n credu y bydd modelu ac asesiadau effaith a'r cynlluniau arbrofol hynny yn bwysig iawn wrth bennu'r cyfeiriad y byddwn ni'n ei ddilyn, ond y peth gwaethaf i'r sector amaethyddiaeth ar hyn o bryd yw'r ansicrwydd ynghylch gadael yr Undeb Ewropeaidd. Byddwch wedi clywed undeb yr amaethwyr yn dweud y byddai gadael heb gytundeb yn drychinebus. Dylwn hefyd ddweud bod yr holl gyllid yn dod drwy'r Undeb Ewropeaidd ar hyn o bryd ac ni allaf gael unrhyw sicrwydd gan Lywodraeth y DU y bydd y cyllid hwnnw ar gael ar ôl 2022.
English: Yes. I appreciate the factors that you mention; of course there is uncertainty. It seems to me that the very nature of the uncertainty may demonstrate the need to move towards a slower transition when we bring in a new payment scheme. Another issue that arises is that, under the Welsh Government's current proposals, the move from payments to active farmers to a broader category, which we are calling 'land managers', may also result in many thousands more people being eligible for payments from the Welsh Government. So, are you entirely confident, given also the uncertainty that you've mentioned today, that you will have enough resources to deal with the payment applications when they do start to come into your department?
Welsh: Ie. Rwy'n gwerthfawrogi'r ffactorau yr ydych chi'n sôn amdanynt; wrth gwrs bod ansicrwydd. Mae'n ymddangos i mi efallai bod union natur yr ansicrwydd yn dangos yr angen i symud tuag at gyflymder pontio arafach wrth i ni gyflwyno cynllun taliadau newydd. Mater arall sy'n codi, o dan gynigion presennol Llywodraeth Cymru, yw y gallai'r symudiad o daliadau i ffermwyr gweithredol i gategori ehangach, yr ydym ni'n ei alw'n 'rheolwyr tir', hefyd arwain at nifer o filoedd yn fwy o bobl sy'n gymwys i gael taliadau gan Lywodraeth Cymru. Felly, a ydych chi'n gwbl ffyddiog, o ystyried hefyd yr ansicrwydd yr ydych chi wedi cyfeirio ato heddiw, y bydd gennych chi ddigon o adnoddau i ymdrin â'r ceisiadau am daliadau pan fyddan nhw'n dechrau dod i mewn i'ch adran?
English: I think you have to accept that the majority of land managers are farmers - I do prefer the word 'farmers' - and I don't think we will see these thousands of people applying for the funding. I've heard that people with allotments will be able to apply, for instance; that's completely incorrect. What I want to make sure is that UK Government gives us every penny that we would have had as a country from the European Union. That's what I'm holding them to, and then we can make our decisions following the White Paper consultation, and I've said all along the new schemes must be in place before we remove the basic payment scheme.
Welsh: Rwy'n credu bod yn rhaid i chi dderbyn bod y rhan fwyaf o reolwyr tir yn ffermwyr - mae'n well gen i'r gair 'ffermwyr' - ac nid wyf i'n credu y byddwn ni'n gweld y miloedd o bobl hyn yn gwneud ceisiadau am y cyllid. Rwyf i wedi clywed y bydd pobl â rhandiroedd yn gallu gwneud cais, er enghraifft; mae hynny'n gwbl anghywir. Yr hyn yr wyf i eisiau ei sicrhau yw bod Llywodraeth y DU yn rhoi pob ceiniog i ni y byddem ni wedi ei chael fel gwlad gan yr Undeb Ewropeaidd. Dyna'r wyf i'n eu dal nhw iddo, ac yna gallwn wneud ein penderfyniadau yn dilyn yr ymgynghoriad ar y Papur Gwyn, ac rwyf i wedi dweud o'r cychwyn bod yn rhaid i'r cynlluniau newydd fod ar waith cyn i ni ddiddymu'r cynllun taliadau sylfaenol.
English: Thank you. A range of measures will be used. These will include key indicators, such as employment data, as well as those relating to impact on health, well-being and aspirations. The taskforce is taking forward a number of key commitments within Caerphilly, and their impact will form part of the evaluation.
Welsh: Diolch. Bydd amrywiaeth o fesurau yn cael eu defnyddio. Bydd y rhain yn cynnwys dangosyddion allweddol, fel data cyflogaeth, yn ogystal â'r rhai sy'n ymwneud ag effaith ar iechyd, llesiant a dyheadau. Mae'r tasglu yn bwrw ymlaen â nifer o ymrwymiadau allweddol yng Nghaerffili, a bydd eu heffaith yn ffurfio rhan o'r gwerthusiad.
English: It has to be said, the Deputy Minister for the economy has long championed the everyday economy. That was before he was Deputy Minister, and indeed before he was an Assembly Member, when he was plain old Lee Waters. One of the critiques I've had of the - [ Interruption.] Well, there's nothing plain about Lee Waters. One of the critiques I've had of the Valleys taskforce is that the focus of the delivery plan has been in areas that are central and accessible in my constituency, which is good, but I would say we need to be growing and developing the everyday economy in areas that are harder to reach, like the Aber Valley, Nelson, Senghenydd and Bargoed. Can you give the assurance that the Welsh Government will focus on that, and, particularly, that that will be a key task for the Deputy Minister?
Welsh: Mae'n rhaid dweud, mae'r Dirprwy Weinidog dros yr economi wedi hyrwyddo'r economi bob dydd ers amser maith. Roedd hyn cyn iddo ddod yn Ddirprwy Weinidog, ac yn wir cyn iddo ddod yn Aelod Cynulliad, pan y'i hadnabuwyd yn syml fel Lee Waters. Un o'r beirniadaethau yr wyf i wedi eu cael o'r - [ Torri ar draws.] Wel, nid oes dim byd syml am Lee Waters. Un o'r beirniadaethau yr wyf i wedi eu cael o dasglu'r Cymoedd yw bod pwyslais y cynllun cyflawni wedi bod mewn ardaloedd sy'n ganolog a hygyrch yn fy etholaeth i, sy'n beth da, ond byddwn i'n dweud bod angen i ni fod yn tyfu ac yn datblygu'r economi bob dydd mewn ardaloedd sy'n fwy anodd eu cyrraedd, fel Cwm Aber, Nelson, Senghennydd a Bargoed. A allwch chi roi sicrwydd y bydd Llywodraeth Cymru yn canolbwyntio ar hynny, ac, yn arbennig, y bydd honno'n dasg allweddol i'r Dirprwy Weinidog?